open-index/open-wikipedia-markdown huggingface dataset:
Ingemar Stenmark

**Ingemar Stenmark** (født 1956) er en svensk tidligere alpinist, en av Sveriges fremste idrettsutøvere gjennom tidene, og en av verdens beste alpinister noensinne.

## Meritter
* Vinter-OL 1976 – Bronse i storslalåm
* Alpin-VM 1978 – Gull i slalåm og storslalåm
* Vinter-OL 1980 – Gull i slalåm og storslalåm
* Alpin-VM 1982 – Gull i slalåm og sølv i storslalåm
* Verdenscupen i alpint – 3 sammenlagtseire (1976–78), 46 seire i storslalåm, 40 i slalåm.
* Verdenscupen i slalåm - sammenlagtseirer 8 ganger
* Verdenscupen i storslalåm - sammenlagtseirer 7 ganger
* Fair Play-prisen 1976

Sammen med Alberto Tomba er Stenmark eneste vinner av verdenscupen i alpint uten å kjøre mer enn to disipliner (slalåm og storslalåm).

Med sine 86 verdenscupseire var Stenmark inntil 2023 alene som mestvinnende alpinist i verdenscupen. Mikaela Shiffrin tangerte Stenmark den 10. mars 2023 og passerte han dagen etter under et renn i Åre.

Han er den eneste, sammen med tennisspilleren Björn Borg, alpinkollega Anja Pärson og svømmeren Sarah Sjöström, som har blitt tildelt Svenska Dagbladets gullmedalje to ganger, første gangen i 1975 og for annen gang i 1978 da sammen med Björn Borg. Han fikk Holmenkollmedalje i 1979. Han var den første som fikk Radiosportens Jerringpris (1979), og han fikk prisen også i 1980. I 2000 ble han kåret til århundrets nest beste svenske utøver (etter Björn Borg).

## Se også
* Liste over mestvinnende verdenscupvinnere i skisport
* Liste over verdenscupvinnere i alpint for menn

## Referanser


## Eksterne lenker
*
Rum, Sodomy, and the Lash

***Rum, Sodomy, and the Lash*** er det andre albumet til The Pogues, utgitt i 1985. Tittelen kommer fra et sitat som ofte er tillagt Winston Churchill («*Don't talk to me about naval tradition. It's nothing but rum, sodomy and the lash.*», «ikke snakk til meg om maritime tradisjoner, det er ikke annet enn rom, homsesex og pisken»). Churchill skal ha kommet med kommentaren i en diskusjon med de øverste offiserene i Royal Navy. Churchill selv hevdet at han aldri sa dette, men at han skulle ønske at han hadde sagt det.

## Sporliste
# «The Sick Bed of Cuchuliann» (*MacGowan*)
# «The Old Main Drag» (*MacGowan*)
# «Wild Cats of Kilkenny» (*MacGowan/Finer*)
# «I'm a Man You Don't Meet Every Day» (*Traditional*)
# «A Pair of Brown Eyes» (*MacGowan*)
# «Sally MacLennane» (*MacGowan*)
# «A Pistol for Paddy Garcia» (*bonus track*) (*Finer*)
# «Dirty Old Town» (*[[Ewan MacColl]]*)
# «Jesse James» (*Traditional*)
# «Navigator» (*[[Phil Gaston]]*)
# «Billy's Bones» (*MacGowan*)
# «The Gentleman Soldier» (*Traditional*)
# «The Band Played Waltzing Matilda» (*[[Eric Bogle]]*)

## Referanser


## Eksterne lenker
*
Redhill (Surrey)

**Redhill** er en by i distriktet Reigate and Banstead i grevskapet Surrey, England. Byen, som ligger opp mot Reigate i vest, er lokalisert rett sør for Stor-London og er innenfor Londons pendlerbelte. Byen oppsto da en vei gjennom området ble anlagt i 1818. Den ble først kalt Warwick Town, men ble omdøpt til Redhill da postkontoret flyttet fra allmenningen Red Hill i 1856. Byen er et kommersielt område med tre tilstøtende samfunn, Merstham, Earlswood og Whitebushes, foruten også to små rurale landsbyer i øst i distriktet Tandridge, Bletchingley og Nutfield. I henhold til folketellingen i 2011 har byen en befolkning på 18 163 innbyggere.

I England er byen mest kjent for sitt psykiatriske sykehus, hvor to av den nå avdøde dronningmoren Elizabeth Bowes-Lyon sine nieser hadde tilhold i mange år.

Redhill er et av få steder i Storbritannia hvor fullerjord (eller bleikejord) kan bli ekstraktet, skjønt produksjonen opphørte i 2000. Fullerjord er et naturlig mineralprodukt som er dannet ved forvitring av gassholdig vulkansk aske eller tuff (bentonitt). Alfred Nobel demonstrerte dynamitt for første gang ved et grustak rundt 3&nbsp;km nord for Redhill i 1868.

## Referanser


## Eksterne lenker
* 

* «Redhill», *Visit Surrey*
Dekar

**Dekar** (forkortet *daa*, noen ganger *da*) er en enhet for måling av areal som tilsvarer 10 ar og  kvadratmeter. 

Ar og dekar er offisielle norsk måleenhet i forskrift om måleenheter og måling..  Disse måleenheten er ikke med i SI-systemet, som bruker kvadratmeter som mål for areal.   

Dekar er i vanlig bruk for å angi tomtestørrelse, sammen med hektar. Et areal på 1 dekar svarer til en tomtestørrelse på 31,62&nbsp;meter&nbsp;x&nbsp;31,62&nbsp;meter eller 10&nbsp;meter&nbsp;x&nbsp;100&nbsp;meter.

I dagligtale blir ofte betegnelsen *[[Mål (enhet)|mål]]* benyttet synonymt med *dekar*. Et mål har imidlertid hatt varierende definisjoner opp gjennom tidene og brukes ikke offisielt. Før innføringen av det metriske systemet (forløperen til SI-systemet) i 1875, var et mål definert som 1/4 tønneland =  kvadratfot, tilsvarende cirka 984&nbsp;kvadratmeter.

## Etymologi
Ordet dekar er en sammensetning av *[[deka]]* og *ar*. Endingen «ar» eller «are» er kommet inn fra fransk, som igjen har hentet det fra latin *area* = «åpen plass, flate».

## Konvertering
* 1 dekar = &nbsp;kvadratmeter
* 1 dekar = 1 mål
* 1 dekar = 10 ar
* 10 dekar = 1 hektar
* dekar = 1 kvadratkilometer

## Referanser
Ultrafiolett stråling

**Ultrafiolett stråling** (forkortes UV-stråling) er elektromagnetisk stråling med kortere bølgelengde enn synlig lys (bølgelengder mellom 10 – 400 nm). 

UV-stråling deles inn i en rekke underområder ifølge  ISO standard ISO-21348: Områdene nærest synlig lys er UVA, UVB, UVC og vakuum-UV, hvor sistnevnte vanligvis bare forekommer i vakuum. De tre førstnevnte strålingstypene har forskjellig evne til å trenge inn i huden.

På mennesker og dyr kan UV-stråling forårsake skader på hud, øyne og arvestoff. Store nok skader på arvestoffet kan for eksempel føre til kreft. På planter kan den føre til vekstreduksjon. Ozonlaget i atmosfæren absorberer UV-stråling og beskytter oss derfor i stor grad mot de farlige strålene. 

UVA-stråling (315-400 nm) kan føre til skader på de elastiske fibrene i huden, og arvestoffet (DNA), som kan føre til hudkreft.  UVA-strålene slipper uhindret gjennom ozonlaget. De trenger dypere ned i huden og øker produksjonen av melanin (fargestoff) i huden, så den blir mørkere.  

UVB-strålene (280-315 nm) slipper delvis gjennom ozonlaget og absorberes i det ytterste laget i huden. Denne strålingen gir økt produksjon av melanin og opptak av vitamin D. Det er UVB-stråling som først og fremst gjør huden rød og solbrent. Men også etter soling kan den gi en økt beskyttelse mot senere UVB-stråling. 

UVC-stråling (100-280 nm) dreper bakterier og virus og brukes derfor til luft- og vannrensing, samt sterilisering av instrumenter. UV-C-strålene  er farligst, men disse absorberes av ozon og oksygen og når derfor ikke ned til jordoverflaten.

Vakuum-UV (10-200 nm) forekommer i verdensrommet. Grensen mellom ioniserende og ikke-ioniserende stråling finnes i dette området.

UV-indeks er et mål på hvor sterk UV-strålingen er nede ved bakken. Tykkelsen på ozonlaget er bare en av flere faktorer som avgjør verdien til UV-indeksen. Skyer, solhøyde og refleksjon av stråling fra bakken spiller også en rolle. UV-indeksen er knyttet til virkningen på hud (solbrenthet). Dobbelt så høy UV-indeks gir halvparten så lang tid før huden blir solbrent. Særlig ved påsketider er det mye snakk om UV-indeks. På denne tiden av året er ozonlaget ofte tynnere enn ellers. Sjansen for å bli solbrent er stor dersom
* påsken er sen (midten av april). Da står sola relativt høyt på himmelen. 
* man er på fjellet i et snødekt område. Da er refleksjonen fra bakken stor, i tillegg til at UV-strålene har kortere vei gjennom atmosfæren.
* himmelen er skyfri. 
* man soler seg, men bruker en solkrem som har for lav solfaktor. 

I Norge måler Statens strålevern UV-indeks på et antall steder, og Meteorologisk institutt lager UV-varsel.

## Kilder til UV-stråling
* Solen
* Laser
* Halogenlamper
* Kvikksølvlamper
* Blacklight

## Referanser


## Eksterne lenker
* Miljøstatus i Norge: UV-stråling
* UV Index - Verdens helseorganisasjon
* http://www.nrpa.no/uvnett/  UV-målinger – dagens UV-indeks] - Statens strålevern
* UV-varsel - yr.no
Arne And

***Arne And*** (originaltittel ***Arne Anka***) er en av de mest legendariske og trendsettende tegneseriene i den skandinaviske undergrunnsbevegelsen på 1980- og 1990-tallet. Den svenske seriekunstneren Charlie Christensen startet serien i 1983 og tegnet den, med enkelte opphold, frem til 1996 da han la ned serien. Arne gjenoppsto imidlertid i 2004 i tegneserien *[[Konrad K]]* i *[[Dagens Arbete]]*, en serie som etter hvert fikk Arnes navn.

Seriens fremste kjennetegn var bitende politisk satire over det svenske samfunnet. Likevel var det ikke innholdet, men derimot seriens kunstneriske uttrykksform som etter hvert skapte problemer for Christensen. Seriens hovedperson hadde visse fysiske likhetstrekk med Walt Disney-konsernets varemerkebeskyttede figur Donald Duck. Dessuten tegnet og skrev Christensen under pseudonymet «Alexander Barx», som kan oppfattes som en klar referanse til den kjente Donald-tegneren Carl Barks. De andre figurene i serien hadde også dyreskikkelser, men svært få av dem kunne utseendemessig kobles opp mot figurer i Disney-universet (et nevneverdig unntak er bartenderen «Zeke» som har en del trekk til felles med Storeulv, som faktisk heter «Zeke Varg» i svensk oversettelse).

Seriens hovedperson, Arne, er en forfyllet og mislykket poet som stort sett tilbringer dagene nede på «Zeke's bar» sammen med kompisen Krille Krokodille med en sigarett i munnviken og en pils i hånda. Han kommer stadig med syrlige kommentarer om styresmaktene og gjør også mange ynkelige forsøk på å få med seg damer hjem fra byen. Etter gjenoppstandelsen i 2004 har Arne fått tre barn, uten at dette har endret hans natur i særlig grad.

Det største vendepunktet i serien kom når Disney-konsernet begynte å true Christensen med søksmål på grunn av Arnes fysiske likhetstrekk med Donald. I serien kommenterte Christensen dette ved å la Arne iscenesette sin egen død og gå under jorden for så etter å ha gjennomført plastisk kirurgi å komme tilbake med et nytt, spisst nebb. Christensen endret også signaturen sin til «Alexander X». Fra og med dette ble tegneserien også mer fokusert rundt Meta-humor, og handlingen ble også til tider mer absurd enn tidligere. For eksempel kjøpte Arne seg etter hvert et løsnebb som så akkurat likt ut som det gamle nebbet. Dermed kunne Christensen også gå tilbake til å tegne Arne som før, bare med en tynn strikk rundt hodet som holdt nebbet på plass. Til slutt måtte Disney gi tapt og strikken forsvant gradvis fra serien.

Arne And gikk også til scenen, med skuespillet *Arne Anka – en afton på Zekes* skrevet av Christensen selv i 1995. Stykket har også senere blitt oversatt til norsk, tilpasset norske forhold og oppført som *Arne And - en aften på Zekes* i 2003. Skuespillerne var ikke utkledd som dyr. En svensk sceneforestilling med Robert Gustafsson i hovedrollen ble filmet, og er gitt ut på VHS og DVD.

Charlie Christensen lager fortsatt tegneserier, og et av hans nyere prosjekter er tegneserieversjonen av Frans G. Bengtssons roman *[[Röde Orm]]* med handling fra vikingtiden.

## Referanser


## Eksterne lenker
* 
* ''Arne And'' hos ''Dagens Arbete'' etterhvert som de trykkes.
Ar (måleenhet)

**Ar** er en enhet for måling av areal, lik 100 kvadratmeter.

Ar er en offisiell norsk måleenhet, nevnt i forskrift om målenheter og måling.
SI-systemet bruker kvadratmeter som enhet for areal, og ar er ikke inkludert i dette systemet. 
Enheten ar brukes ikke mye i dag.  Mindre arealer blir heller angitt i kvadratmeter, mens større arealer angis i dekar og hektar. 

Som symbol for ar brukes *a*.

Ordet «ar» eller «are» er kommet inn fra fransk, som igjen har hentet det fra latin *area* = «åpen plass, flate».

## Konvertering

*1 ar = 100 kvadratmeter
*10 ar = 1 dekar
*10 ar = 1 mål
*100 ar = 1 hektar
*10 000 ar = 1 kvadratkilometer 

## Referanser
Surrey

:*Denne artikkelen handler om grevskapet Surrey i England. For informasjon om andre steder med samme navn, se [[Surrey (andre betydninger)]].*

**Surrey** er et grevskap i det sørøstlige England. Det regnes som et av *[[Home Counties]]*, og grenser mot Hampshire, Berkshire, Greater London, Kent, East Sussex og West Sussex.

Tidligere var administrasjonssenteret Guildford, som er katedralby og hjemby for Universitetet i Surrey. Det ble så flyttet til Kingston, som på grunn av en grenseendring ikke lenger ligger i Surrey. I 2020, derfor, administrasjonssenteret ble flyttet igjen, den tid til Reigate.

På grunn av nærheten til London er mange av de som bor i landsbyene i Surrey pendlere, befolkningstettheten er høyere enn i nabogrevskapene og normalinntekten ligger noe over landsgjennomsnittet.

Mye av Surrey er i et område som kalles «Det grønne beltet», og det er derfor anlagt en rekke gangveier, veier for hestetrafikk, allmenninger og private områder med fri ferdsel for publikum. Dette har ført til at Surrey tilbyr mange landlige fritidsaktiviteter, og at det er svært mange hester i grevskapet.

Det høyeste punktet er Leith Hill ved Dorking, omkring 295 moh.

## Historie

Navnet Surrey kommer fra gammelengelsk *suther-ge*, som betyr «sørlig distrikt». Den eldste bevarte kilde som nevner det er fra 722; det blir da stavet *Suthrige*.

Inntil 1889 tilhørte Lambeth, Southwark og Wandsworth Surrey; det året ble de i stedet bydeler tilhørende London. Flere deler av grevskapet ble overført i 1965, da til Stor-London, mens Spelthorne ble overført til Surrey fra Middlesex. Den siste større endringen kom i 1974 da området rundt London Gatwick lufthavn ble overført til West Sussex.

To fylker i USA er oppkalt etter grevskapet Surrey; i 1652 ble Surry County opprettet i Virginia og i 1771 Surry County i Nord-Carolina.

## Eksterne lenker
* 

* Surrey County Council
* Surrey Life , månedlig nettmagasin
Surrey (andre betydninger)

**Surrey** er navnet på flere steder:

USA:
*Surrey, Nord Dakota
*Surrey, Maine

Canada:
*Surrey, Canada

England:
*Surrey
Penshurst

**Penshurst** er en landsby og et verdslig sogn i distriktet Sevenoaks Kent, England, omkring 8 km sør for byen Sevenoaks og mellom elvene Medway og Eden. Den ligger på de nordlige skråningene av området Weald, vest for Fordcombe. Landsbyen utviklet seg ved Penshurst Place, et befestet landsted bygget for adelsmannen John de Pulteney i 1341. I henhold til folketellingen i 2011 har landsbyen og sognet en befolkning på 1628 innbyggere.

I selve landsbyen er det flere bygninger i tudorstil, og en del i viktoriansk stil. Like ved ligger en vingård. Puben *Leicester Arms* var opprinnelig del av Penshurst Place. Det fikk sitt nåværende navn i 1618, etter å tidligere ha hatt navnet *The Porcupine* («Pinnsvinet»). 

Familien Sidney av Penshurst Place preget landsbyen i generasjoner, en representant var Philip Sidney (1554–1586), poet, hoffmann, lærd, og soldat i elisabethansk tid. Sognekirken, dedikert Johannes Døperen, er en av to kirker i sognet. Den bevaringsverdige kirken av klasse I har mange minnesmerker og kjente gravsteder, inkludert en visekonge av India, to feltmarskalker, og to mottakere av victoriakorset.

Penshurst jernbanestasjon ligger i landsbyen Chiddingstone Causeway, omkring 3 km nord for Penshurst.

## Bilder

Fil:St John the Baptist, Penshurst.jpg|Sognekirken John the Baptist
Fil:Sidney Chapel and Vault - geograph.org.uk - 842514.jpg|Detalj fra sognekirken, kapellet og krypten
Fil:A 13th century lady - geograph.org.uk - 844004.jpg|Gravstein i kirken av en kvinne fra 1200-tallet
Fil:Penshurst Village Hall - geograph.org.uk - 843994.jpg|Samfunnshuset, bygget i 1898
Fil:Arched Bridge over River Eden - geograph.org.uk - 1803253.jpg|Mursteinsbro med tre buer over elven Eden
Fil:Communication hub - geograph.org.uk - 841059.jpg|Tidligere tiders vitale kommunikasjonsnettverk; telefonboks og postkasse
Fil:Leicester Square Penshurst - geograph.org.uk - 1295883.jpg|Leicester Square i Penshurst
Fil:Penshurst Cottage - geograph.org.uk - 842469.jpg|Hus i tudorstil, bygget 1850
Fil:River Eden flowing from Chiddingstone - geograph.org.uk - 1692367.jpg|Elven Eden ved landsbyen
Fil:Penshurst donkeys - geograph.org.uk - 841042.jpg|Esler som gresser i Penshurst


## Referanser


## Eksterne lenker

* Penshurst Parish Council 
* Historiske bilder fra Penshurst
Chatham (Kent)

**Chatham** er en by i Kent i England. Den vokste opp rundt et marineverft ved østbredden av elven Medway.

Sammen med Rochester og Gillingham er den del av et urbant område med felles administrasjon, kjent som Medwaybyene. Det samlede folketallet er omkring 250&nbsp;000.

Marinebasen var svært sentral i oppbygningen av den engelske marine på 1500-tallet, men allerede på 800-tallet ble det bygget krigsskip på stedet. Aktiviteten ble sterkt nedtrappet etter andre verdenskrig, og 1984 ble basen nedlagt. Deler av den tidligere basen er åpen for publikum, som et historisk sted. Resten av omgjort til en kommersiell marina.

Under Napoleonskrigene lå atskillige fangeskip (prisonskip) i Chatham – Gillingham. Også norske fanger satt på skipene.

Den kongelige militære ingeniørskole ligger i bydelen Brompton. Et museum viet Ingeniørkorpset ligger i nabobyen Gillingham. Charles Dickens bodde i Chatham fra han var fem til han var ti år gammel.

## Demografi
Chatham ble en markedsby i egen rett på 1800-tallet og en kommune (borough) i 1890. Ved 1831 hadde byens befolkning blitt til mer enn 16 000 innbyggere. Ved 1961 hadde den nådd en befolkning på 48 800 innbyggere. Ved folketellingen i 2011 hadde byen en befolkning på 76 792 innbyggere.

## Vennskapsbyer
Chatham har følgende vennskapsbyer:

*  Valenciennes

## Referanser


## Litteratur
* Hughes, David (2004): *Chatham Naval Dockyard and Barracks*, The History Press Ltd, ISBN 0-7524-3248-6

## Eksterne lenker
* 
* 
* Arkivbilder
* The Chatham News Index (1899–1965)
Luxembourgs distrikter

Luxembourg var inndelt i tre distrikter som ble avskaffet i 2015. Distriktene var igjen inndelt i tolv kantoner som fortsatt eksisterer:

#Diekirch (distrikt)
#*Diekirch
#*Clervaux
#*Redingen
#*Vianden
#*Wiltz
#Grevenmacher (distrikt)
#*Grevenmacher
#*Echternach
#*Remich
#Luxembourg (distrikt)
#*Luxembourg
#*Capellen
#*Esch-sur-Alzette
#*Mersch

Kantonene ble opprettet tidlig på 1840-tallet. Fra 1857 til 1867 hadde man et fjerde distrikt, Mersch, som bestod av kantonene Mersch og Redange.

## Referanser


## Eksterne lenker
*
Gorgus Coward

**Gorgus Major Coward** (1912–1994) var en norsk lektor og riksmålsmann. Han var medlem av Vogt-komiteen 1964–1966, av Norsk språkråd 1972–1984 og rektor ved Fagerborg (videregående) skole i Oslo 1961–1979. I tillegg til lærebøker og litteraturantologier i norsk og tysk har han utgitt oppslagsverket *Riksmålsgrammatikk* (1959, nye utgaver i 1969 og 1986).

Slekten Coward er av engelsk opprinnelse og kom til Norge på slutten av 1700-tallet. Navnet betyr «kuhyrde» og uttales /kåvard/. Gorgus Cowards foreldre var Gorgus Herman Coward (1877–1939) og Olga Jørgensen (1881–1950). I 1936 ble han gift med Hendy Usterud Andersen, søsteren til jusprofessor Kristen Andersen.

Hans datter Kirsti Coward var dommer i Høyesterett 1994-2010.

## Referanser


## Eksterne lenker
* Gorgus Coward i Norsk biografisk leksikon
* Gorgus Coward i Store norske leksikon
* Publikasjoner av Gorgus Coward i BIBSYS
* Gorgus Coward på Bokhylla
Vogt-komitéen

**Vogt-komiteen** ble oppnevnt i 1964 for å «vurdere språksituasjonen i Norge og foreslå lovregler eller tiltak for å ta vare på og utvikle» den norske språkarv. Komiteen ble ledet av professor Hans Vogt og leverte sin endelige innstilling 23. mars 1966. Innstillingen «behandlet utforsking av norsk språk, språkbruken i statstjenesten, skolen og NRK, normering av stedsnavn og spørsmålet om en egen språklov, som komiteen ikke ble enig om å foreslå.»

Komiteen ble omtalt som «språkfredskomitéen» og dens mandat besto i å foreta en helhetlig vurdering av språksituasjonen i Norge, etter at myndighetenes samnorskpolitikk, slik den artet seg på 50-tallet, åpenbart hadde mislyktes. Komiteen ønsket nyordning av valg av undervisningsspråk i grunnskolen, der elevens foreldre fikk avgjørende innflytelse. Komiteen foreslo også nye forskrifter for statstjenestens og kringkastingens språkbruk, og nye regler for skrivemåten av stedsnavn. Men først og fremst vektla komiteen at «*prinsipielt er det uheldig at former som både har tradisjon i skriftspråket og er levende i litteratur og tale, utelukkes fra offisiell rettskrivning*». Komiteen ønsket at en skulle «*koma bort fra slik innbyrdes strid som kan verke forarmande og steriliserande på språket*». En direkte konsekvens av komiteens arbeide var at Norsk språknemnd ble oppløst og erstattet med Norsk språkråd, hvor også riksmålsorganisasjonene lot seg representere.

## Referanser
Hans Vogt

Prof. dr. philos. **Hans Kamstrup Vogt** (født 1. juni 1903 i Fredrikstad, død 25. september 1986 i Oslo) var en norsk lingvist og filolog. Han er først kjent for sine studier av georgisk og andre kaukasiske språk. Han var bl.a. formann for Vogt-komitéen og rektor ved Universitetet i Oslo fra 1964 til 1969. Han var også medlem av Det Norske Videnskaps-Akademi, Det kongelige danske Videnskabernes Selskab og Det Norske Akademi for Språk og Litteratur.

## Referanser


## Eksterne lenker
*
339 Special Operations Aviation Squadron

**339 Special Operations Aviation Squadron** (**SOAS**) ( tidligere **339 skvadron**) er en helikopterskvadron i Luftforsvaret som er underlagt 134 Luftving på Rygge flystasjon. Avdelingens primæroppdrag er å støtte Forsvarets spesialstyrker. 

339 SOAS opererer 18 Bell 412 SP helikoptre fordelt på to avdelinger på Bardufoss og Rygge. 

## Historie
Skvadronen ble opprettet i 1956 på Gardermoen, utstyrt med F-86K jagerfly, før den i 1960 ble overført til Bodø flystasjon. I 1964 ble skvadronen omorganisert til en helikopterskvadron utstyrt med UH-1B helikoptre, og flyttet til Bardufoss. Skvadronen gikk i 1987-88 gradvis over til Bell 412SP helikoptre, og var operativ for første gang i 1989.

339 skvadrons hovedoppgave var, frem til 2019, taktisk transportstøtte til Hæren. Slik støtte har omfattet alt fra personelltransport og etterforsyning til medisinsk evakuering og innsetting av jegerenheter på dypet (inne på fiendens område). I tillegg opprettholdt skvadronen ett helikopter på ambulanseberedskap i Indre Troms frem til juli 2020, samt tilstedeværelse på Kirkenes til støtte for operasjonene langs den norsk-russiske grensen.

Fra april 2013 til mai 2020 stilte avdelingen helikopterberedskap for politiet i Nord-Norge.

14. juni 2012 vedtok Stortinget opprettelse av 339 skvadron avdeling Rygge, i tillegg til 339 skvadron i Bardufoss. Samtidig ble 720 skvadron nedlagt, og med det opereres alle Luftforsvarets Bell 412 helikoptre av 339 SOAS.

## Omorganisering i 2019

I august 2019 ble skvadronen overført fra 139 Luftving Bardufoss til 134 luftving Rygge, og skiftet med dette navn fra 339 skvadron til 339 Special Operations Aviation Squadron. Skvadronen ble da en dedikert helikopterkapasitet til støtte for Forsvarets spesialstyrker og Beredskapstroppen.

Bakgrunnen for overføringen var å forenkle kommandolinjene og sikre effektive spesialoperasjoner. Sjef for Forsvarets spesialstyrker utøver taktisk kommando over skvadronen.

## Oppdrag
* 1992 - Bosnia 
* 1996 - Kosovo 
* 2008 - 2012 - Afghanistan Norwegian Aeromedical Detachement
* 1965 - 2008 Ambulanseberedskap
* 2013 - 2019 Militær helikopterberedskap
* 2019 - Dedikert helikopterkapasitet til støtte for Forsvarets Spesialstyrker og Beredskapstroppen.

## Referanser


## Eksterne lenker
* Fakta om Luftforsvaret 
* Fakta om Bell 412SP
Djembe

**Djembe** er en tromme, et musikkinstrument innenfor perkusjonsinstrumentfamilien. 

Kroppen er laget av tre og skinnet er gjerne av geit hvor hårene er skrapt av. Kroppen består av to hovedformer, hvor den øverste delen er større enn den nederste. 

Instrumentet kan spilles sittende på en stol eller lignende, eller ved å sitte overskrevs med trommen liggende på bakken og skinnet pekende forover.
Man spiller kun med hendene og benytter i hovedsak tre forskjellige slag:
* Med flat hånd på midten av skinnet (uttales *«gung»*).
* Med de to ytterste leddene på fingrene med fingrene samlet mot den ytterste delen av skinnet (håndflaten treffer kanten på tromma der tromma er nærmest den som spiller) (uttales *«gå»/«då»*).
* Med ringe- og langefinger som slåes/«kastes» sideveis mot kanten av tromma på høyre eller venstre side (åpne fingre borsett fra ringe- og langefinger som holdes sammen, slaget treffer tromma med den siden av ringefingeren som vender mot lillefingeren) (uttales *«pa»/«ta»*).

## Eksterne lenker
* 


Fil:Djembe.jpg|Moderne djembe
Fil:Wiki Lenke-Djembe-Conakry-Guinea.JPG|En djembe fra Conakry, Guinea, Vest-Afrika
Fil:Manamana 001.jpg|Djembe av løvtre og geiteskinn
Registrert partnerskap

**Registrert partnerskap** (**Partnerskapsloven**) var en lov som regulerte parforholdet mellom to av samme kjønn. Den ble innført våren 1993 og opphevet 1. januar 2009, da endringene ekteskapsloven trådte i kraft i Norge.

Partnerskapsloven var en omstridt lov i Norge og et klart flertallet av befolkningen var imot at den skulle innføres. Undersøkelser fra 1992 viste at et flertall på 58% var imot loven, mens et mindretall på 28 % støttet den. Samme undersøkelse viste også en sterk motstand mot at homofile skulle få anledning til å adoptere barn. Hele 83 % var motstandere av dette. Undersøkelsen viste også at partnerskapsloven hadde sterkest støtte blant de som stemte Venstre (50 %), SV (50 %) og RV (89 %). I de andre partiene var det flertall imot loven. Blant Aps velger var 54% mot, mens blant Høyres velgere var andelen 66 %.

## Bakgrunn
Registrert partnerskap innebar en formalisering av samlivet mellom to personer av samme kjønn. Det var tenkt som en parallell til ekteskapet, og hadde i Norge samme rettsvirkninger når det gjaldt arv, formuesforhold, skatt og forsikring. Norge innførte registrerte partnerskap i 1993, som det andre landet i verden.  Tidligere registrerte partnerskap kan etter endringene i ekteskapsloven, dersom partene ønsker det, bli omgjort til ekteskap. Det er ikke lenger mulig å registrere nye partnerskap i Norge.

Den norske kirke anerkjente generelt ikke registrerte partnerskap, men noen prester ga velsignelser til par etter partnerskapsinngåelsen&nbsp;. Etter at søknad fra Human-Etisk Forbund om å få registrere partnere ikke ble innvilget av regjeringen Bondevik II, endret regjeringen Stoltenberg II forskriften med virkning fra 1. januar 2007. Selve inngåelsesseremonien, som tidligere måtte skje hos notarius publicus, kunne etter dette gjøres hos Human-Etisk Forbund. Tidligere tilbød HEF vielsesseremonier i etterkant av registrering hos notarius publicus.

Partnerskapsloven og dennes forskrift hadde noen unntak som gjorde partnerskap forskjellig fra ekteskap:

* Ikke mulighet til å bli vurdert som adoptivforeldre.
* Ikke adgang til assistert befruktning.
* En fødende kvinnes registrerte partner regnes ikke automatisk som barnets forelder, slik som en mannlig ektefelle blir (pater est).

Fra innføringen i 1993 og ut 2006 ble det inngått 2&nbsp;494 partnerskap i Norge; 1&nbsp;395 mellom menn og 1&nbsp;099 mellom kvinner. 2006 var det første året det ble inngått flere partnerskap mellom kvinner enn mellom menn.

## Se også
*Likekjønnet ekteskap i Norge
*Ekteskap
*Ekteskapsloven
*Likekjønnet ekteskap
*Homofili

## Referanser


## Eksterne lenker
* Brosjyre/veiledning om registrert partnerskap hos Barne- og likestillingsdepartementet
FFI

**FFI** kan vise til:

*Forsvarets forskningsinstitutt
*Final Fantasy (videospill)
*Fatal familial insomnia – dødelig sykdom som kjennetegnes ved søvnløshet
Utenriksminister

En **utenriksminister** er medlem av regjeringen og leder for Utenriksdepartementet. Som alle regjeringsmedlemmer kan også en utenriksminister tiltales som *Eksellense*, men det er ikke vanlig i norsk språkbruk.

I Norge har utenriksministeren siden embetet ble opprettet i 1905 som regel vært nummer to i rang i regjeringen, og dermed vært statsministerens stedfortreder. Starten på denne tradisjonen var at den første utenriksministeren – Jørgen Løvland – var nummer to i regjeringen da han tiltrådte, fordi han kom fra stillingen som norsk statsminister i Stockholm. Siden 1985 har statsministre i koalisjonsregjeringer som regel latt statsråder som er partiledere rangere foran utenriksministeren.

Utenriksministeren er ved siden av statsministeren den eneste i regjeringen som ikke har tittelen statsråd. Samtidig er det fast praksis å omtale også statsrådene som ministre.

## Se også

* Liste over Norges utenriksministre
* Liste over Sveriges utenriksministre
* Liste over Storbritannias utenriksministre
* Liste over Amerikas forente staters utenriksministere
* Liste over Frankrikes utenriksministre
*Liste over Tysklands utenriksministre
Elasto Mania

***Elasto Mania*** (forkortet ***Elma*** som betyr eple) er et videospill fra 2000. Det er et todimensjonalt motorsykkelspill, basert på en fysisk modell. Det bygger på elastiske motorsykler, og målet er å komme gjennom alle banene ved å ta alle eplene og røre blomsten til slutt. Spillet kan spilles med én eller to spillere.

*Elasto Mania* ble utviklet av Balázs Rózsa som en oppfølger til spillet *[[Action SuperCross]]* (1997). Det finnes i versjonene 1.1, 1.11 og 1.11a, samt tre uoffisielle versjoner, 1.11h, 1.11hb og 1.2. Spillet bygger på et veldig enkelt konsept, men er ofte vanskelig, særlig hvis man har lite erfaring. Den gratis demoversjonen har 18 baner og fullversjonen har 54, mens man på nettet kan finne tusenvis av hjemmelagde baner. Det finnes også flere versjoner der man er «udødelig».

## Referanser


## Eksterne lenker
* 
* Moposite – verdensrekorder
* Worldofelma – bilder, nivåer og lignende 
* Elmasite – nedlasting av offisielle og uoffisielle versjoner 
* Kopasite – nedlasting av baner
Sørvest-England

**Sørvest-England** (engelsk ***South West England***) er en av Englands regioner. Den dekker området kjent som *the West Country* og store deler av det historiske Wessex, men ikke Hampshire. Det er ikke planer om å opprette en folkevalgt regionsforsamling.

Da regionen ble opprettet besto den av Avon, Cornwall, Devon, Dorset, Gloucestershire, Somerset og Wiltshire. Grevskapet Avon har siden blitt oppløst, og flere distrikter har blitt overført fra et grevskap til et annet. 

Sørvest-England utgjorde en valgkrets for valgene til Europaparlamentet. Fra 2004 ble Gibraltar regnet med i regionen, fram til Storbritannia gikk ut av EU.

Cornwalls status i regionen er noe omstridt. Selv om de fleste regner grevskapet som en del av England, er det en betydelig minoritet som mener at det bør regnes som en egen nasjon. De fleste av disse går ikke inn for uavhengighet, men ønsker å stå utenfor Sørvest-England og utgjøre en egen region med en grad av selvstyre.
Deka

**Deka** (symbol **da**) er et SI-prefiks i  SI-systemet som representerer 101 eller 10.

Det ble tatt inn i systemet i 1960. I Frankrike ble det tatt i bruk allerede i 1795. Deka kommer fra gresk *&#948;&#941;&#954;&#945;*, som betyr *ti*.

Den brukes ikke veldig mye til vanlig.

For eksempel:
* 1 dekameter = 10 meter
* 1 dekaliter = 10 liter
* 1 dekar = 10 ar

## Se også
* SI-prefiks

## Eksterne lenker
* BIPM
SI-prefiks

**SI-prefikser** er prefikser som kan anvendes sammen med enhetene i SI-systemet for å danne avledede enheter som er av en annen størrelsesorden enn grunnenheten. 

SI-prefiksene anvendes etter følgende regler:

# SI-prefikser brukes uten mellomrom mellom prefikset og enhetssymbolet
#* Eksempel: cm, ikke c m
# Den nye enheten som dannes av prefikset og enhetssymbolet utgjør et nytt udelelig symbol (tilsvarende et multippel av den opprinnelige enheten) som kan opphøyes i positiv eller negativ potens eller kombineres med andre enhetssymboler for å danne sammensatte enhetssymboler. Eksempler:
#*1 cm³ = (10-2 m)3 = 10-6 m3
#*1 μs-1 = (10-6 s)-1 = 106 s-1
#*1 V/cm = (1 V)/(10-2 m) = 102 V/m
#*1 cm-1 = (10-2 m)-1 = 102 m-1.
# Sammensatte prefikser brukes ikke
#* Eksempel: 1 nm, ikke 1 mμm.
# Et prefiks brukes aldri alene som erstatning for en tierpotens
#* Eksempel: 106/m³, ikke M/m³.

## Oversikt over prefiksene
Spill (andre betydninger)

**Spill** har flere betydninger:

## Lek og sport
* Spill (lek), en form for strukturert lek eller annen aktivitet, ofte med kort, brikker eller terninger og med bestemte regler som blir gjentatt flere ganger
** Brettspill
** Kortspill
** Læringsspill, undervisningsspill
** Miniatyrspill
** Rollespill
** Simulatorspill
*** Livssimulatorspill
** Strategispill
** Terningspill
** Videospill
*** Mobilspill
*** Nettspill
*** Snikespill
*** Strategispill (videospill)
** Sport, idrett, konkurranse
*** Ballsport, ballspill
*** Hasard, pengespill
*** Kappleik
*** Tennisspill
* Lagspill spilles av flere personer på hvert lag
* Spillteori, matematisk teori som anvendes for å simulere atferd og valgsituasjoner
** Nullsumspill, der summen av alle deltakeres tap og gevinst er til enhver tid lik null
* Spillifisering, anvendelsen av spilldesignelementer og spillprinsipper i situasjoner utenfor spill-sammenheng

## Forestilling og framføring
* Forestilling, spel
** Skuespill
** Lystspill
** Rollespill
* Fremføring av musikk
** Munnspill
** Trekkspill

## Gjenkalling av lagret data, avspilling
* CD-spiller
* Digital lydavspiller
* Grammofon, platespiller
* Båndopptaker, kassettspiller
* Videospiller

## Mekanikk
* Spill (vinsj), en innretning for heising, løfting eller forhaling av gjenstander
** Ankerspill, innretning som håndterer ankerkjetting eller -tau på et fartøy
** Gangspill eller capstan, vertikal trommel som brukes til å heve eller flytte gjenstander

## Annet
* Parringslek
** Leik (pekerside), fugleleik
* Søl, sløsing, eksempelvis spilt melk eller tid
* Skiftninger, endringer og bevegelse
** Lysspill
** Muskelspill

## Se også
* Lek (andre betydninger)
* Leik (pekerside)

__NOTOC__
Lynx (nettleser)

**Lynx** er navnet på den mest populære tekstbaserte nettleseren for verdensveven. Den har imidlertid ikke støtte for frames, tabeller, Javascript eller Cascading Style Sheets. Den ble utviklet ved University of Kansas.

## Referanser


## Eksterne lenker
* 
*  Michael Grobe's personal recollections of Lynx development 
*  '''Extremely Lynx''' Lynx-ressurser
*  MacLynx 
*  '''Lynx for Windows''' installasjonsprogram
Hekto

**Hekto** (symbol **h**) er et SI-prefiks i  SI-systemet som representerer 102 eller 100.

Det ble tatt inn i systemet i 1795. Hekto kommer fra gresk &#941;&#954;&#945;&#964;&#972;&#957;, som betyr *hundre*.

Prefikset hekto brukes blant annet i fiskeindustrien, hvis fisk måles i hektoliter.

Mindre mengder mat, for eksempel pålegg eller smågodt, måles av og til i hektogram. I den sammenhengen er det vanlig å bruke *hekto* alene, uten -gram. Imidlertid er det en tendens at priser på matvarer oppgis per kilogram (kg). Næringsinnhold på matvarer oppgis som regel per 100 gram (som tilsvarer per hektogram, selv om enheten hektogram ikke pleier å nevnes).

## Omregning

For eksempel:
* 1 hektoliter = 100 liter
* 1 hektogram = 100 gram
* 1 hektar = 100 ar

## Se også
* SI-prefiks
* Matlagingsmål

## Eksterne lenker
* BIPM
Helse Sør

**Helse Sør** var et av den norske stats regionale helseforetak (RHF), fram til det 1. juni 2007 ble slått sammen med Helse Øst til Helse Sør-Øst.

Helse Sør eide 8 helseforetak (HF):
* Blefjell sykehus HF
* Rikshospitalet–Radiumhospitalet HF
* Psykiatrien i Vestfold HF
* Ringerike sykehus HF
* Sykehuset Buskerud HF
* Sykehuset i Vestfold HF
* Sykehuset Telemark HF
* Sørlandet sykehus HF

I tillegg var Helse Sør deleier i Sykehusapotekene ANS. Helse Sør hadde også avtale med private helseleverandører.

Sykehuspartner var en avdeling i Helse Sør, etter at det først hadde vært organisert som et Helseforetak en kort periode.

## Eksterne lenker
* Helse Sør
Christiania (København)

**Christiania** (også **Fristaden Christiania**, **Det fri Christiania** eller **Staden**) er et område ved festningsvollene på Christianshavn i Danmarks hovedstad, København, København K i Københavns kommune på øyen Amager. 

Christiania er et alternativt boligområde som opp gjennom årene har blitt tillatt stor grad av selvstyre, mot at restauranter og andre firmaer betaler moms på sin omsetning. Idéen er at Christiania skal være et fritt, selvstyrende samfunn, hvor innbyggerne fritt skal kunne utfolde seg under ansvar for fellesskapet. Det øverste styringsorganet er *[[allmøtet]]*. Det bor i underkant av tusen mennesker i Christiania, og de blir kalt christianitter. Christiania er Københavns fjerde største turistattraksjon med omkring en halv million besøkende turister hvert år (2011). 

Christiania ble til i 1971 da en gruppe beboere i Christianshavn brøt gjerdene til et nedlagt militærområde for å lage lekeplass til barna sine. De tomme husene på området ble snart bebodd av hippier, sosialister og andre som ønsket et alternativt samfunn. 

Biler er ikke tillatt og området er preget av hippiekultur; murer og vegger er dekket av fargerike og kunstneriske graffitier og malerier.

## Cannabissalg
Christiania er kjent for sitt liberale syn på cannabis og cannabissalg. Til gjengjeld kjemper christianittene hardt for å holde Christiania fritt for hardere rusmidler. Det selges enda cannabis åpenlyst i boder på Christianias hovedgate Pusher Street. 

I 2004 valgte cannabisselgerne å fjerne det åpenlyse salget, men de kom tilbake. Siden det har politiet gjennomført en rekke razziaer for å fjerne cannabissalget som nå foregår i det skjulte. En av de mer fargerike bodene ble tatt vare på, og den står nå utstilt på Det danske Nationalmuseet.

## Forsøkt ryddet
De danske myndigheter har vedtatt at Christiania skal «normaliseres», og boligområdet har flere ganger blitt prøvd ryddet. Siden slutten av 1990-årene har  politi gjennomført flere målrettede aksjoner mot Christiania grunnet cannabissalget på Pusher Street, men det har også gått ut over resten av dagliglivet i boligområdet.  

Politiet har møtt motstand fra christianittene, bl.a. gjennom demonstrasjoner, og fra folk som ikke bor i Christiania, men som støtter opp om christianittenes kamp for et fredelig og alternativt samfunn. 

Christiania anla sak mot staten, men tapte til slutt i Højesteret.

## Referanser


## Eksterne lenker
* 
* Christianias offisielle nettside
* Info om Christiania (krever Flash)
* Side om Bevar Christiania
* «Christiania taper sak mot den danske staten» Aftenposten 18. februar 2011
Christiania (andre betydninger)

**Christiania**, eller **Kristiania**, kan sikte til:

## Norge
* Christiania/Kristiania, tidligere navn (1624–1924) på Oslo, Norges hovedstad
** Kristiania amt, administrativ enhet (1842–1918)
** DS «Christiania», passasjer- og hurtigruteskip (1895–1952)
** Høyskolen Kristiania, privat høyskole (fra 1914)

## Danmark
* Christiania (København), en fristad i København, Danmarks hovedstad
Torben Oxe

**Torben Oxe** (død 29. november 1517) var Christian IIs lensmann på Københavns slott fra 1514 og fikk dessuten Krogen (Kronborg) len ved Helsingør. 

Oxe ble fengslet og stilt for riksrådet av kongen. Trolig omfattet anklagen en beskyldning for giftmord på kongens frille Dyveke Sigbrittsdatter, og riksrådet har frikjent Oxe for dette. Ifølge historikeren Hans Svaning (1500-84) - som er den eneste som nevner dette - lot kongen da Oxe dømme i en herredstingsrett bestående av tolv bønder fra landsbyen Solbjerg (som lå der en nå finner Valby bakke og zoologisk hage i København). De kjente ham skyldig med formelen «*vi dømmer ham ikke, men hans gjerninger dømmer ham*». Ellers er dette uttrykket bare sett brukt i saker om utvilsomt tyveri, som en lavere domstol bare unntaksvis dømte noen til døden for. Det må da antas at Oxe formelt ble henrettet for utvilsomt tyveri eller noe tilsvarende, kanskje underslag foretatt ved misbruk av stillingen som lensmann.

Også Oxes fetter, adelsmannen Knud Pedersen Gyldenstjerne (ca 1480-1552) som var kongens fôrmarsk og gift med Sidsel Ulfstand, ble fengslet i saken, men senere løslatt. Han mente det var Dyvekes mor Sigbrit Willums som hadde rettet mistanken mot ham, og etter at hun i 1523 flyktet fra Danmark sammen med kongefamilien, sikret han seg gravsteinen hun hadde kjøpt til seg selv, og stilte den opp ved gården sin. Bruddstykkene av gravsteinen finnes i dag på Nationalmuseet i København. Gyldenstjernes egen gravstein har siden 1936 vært oppsatt på kirkegårdsmuren rundt Kalundborg kirke.

Torben Oxe ble henrettet den 29. november 1517. Dette opprørte adelen, og riksrådet beklaget henrettelsen. Det var ett av mange forhold som gjorde at Christian ble ansett som tyrann, noe som senere førte til hans avsettelse og fengsling.

## Referanser


## Eksterne lenker
* Torben Oxe på SNL
* Biografi på Danske konger dk
Mikrokontroller

En **mikrokontroller** er en programmerbar prosessor som samtidig inneholder periferifunksjoner. Foruten en 8-bits, 16-bits eller 32-bits prosessor med arbeids-RAM  inneholder mikrokontrolleren ofte en ROM eller flash-RAM med styringsprogram, helt eller delvis på samme chip. Dersom alle funksjonene er samlet på en eneste chip brukes noen ganger også begrepet *[[system on a chip]]*.

Mikrokontrollere inneholder ofte komplekse periferienheter, som for eksempel CAN-bus, USB, I²C, SPI, Ethernet-grensesnitt, AD-omsetter, UART og pulsbreddemodulator. På denne måten kan mikrokontrolleren effektivt brukes i elektroniske kontroll- og målesystemer, til å implementere digital styringslogikk, AD-omsetting, motorstyring og andre funksjoner som ellers måtte realiseres med et utall diskrete komponenter. I tingenes internett spiller mikrokontrollere en viktig rolle.

Mikrokontrolleren programmeres gjerne i Assembler eller C. Basic og Java blir også benyttet. Det ferdige programmet overføres til mikrokontrollerens interne minne. C og Assembly er vanligst å bruke da disse språkene er laget for å prossesere hurtig.

Ellers er ARM en utbredt standard der det finnes brikker fra alle de ovennevnte produsenter med forskjellig tilbehør og funksjoner. ARM er også arkitekturen i Intel Freescale som mange kjenner fra PDA'er. ARM brikker går fra å være mikrokontrollere og helt opp til spekter av prosessorer. Fordel med å lære seg ARM arikitektur er at man fort kan finne en kraftigere eller litt annerledes brikke og beholde kunnskapen man har lært seg.

## Komponenter av en mikrokontroller
En mikrokontroller består av følgende komponenter:

* CPU-prosessor er en av de kritiske komponentene, som hjelper datamaskinen med å samle inn data, dekode dem og implementere oppgaven. Denne delen er hjernen til MCU, som lar den fullføre komplekse matematiske og logiske oppgaver.
* RAM er dataminnet, som fungerer som et midlertidig lagringssted for data og programmer. I motsetning til skrivebeskyttet minne (ROM) som fungerer selv uten strøm, brukes RAM bare når enheten er slått på.
* Oscillatorhandlingene er klokken; den overvåker rytmene til datamaskinens interne prosesser. Denne delen av enheten hjelper til med å holde oversikt over de utførte funksjonene og initiere og stoppe dem etter behov.
* Inn- og utgangsporter er kommunikasjonsportene som kobler den innebygde kontrolleren med andre enhetskomponenter og hjelper den med å sende signaler.
* Systembussen er den interne banen som forbinder CPU med minne.
* Omformere som analog til digital omformer (ADC) og digital til analog omformer (DAC) transformerer analoge elektriske signaler til digitale og omvendt.
* En ekstra funksjonsblokk brukes i de mest sofistikerte enhetene som roboter og romsystemer. Denne komponenten utfører vanligvis noen smale og komplekse funksjoner som ikke er nødvendige i daglige enheter.

## Se også
* PowerPC
* Arduino
* Programmerbar logisk styring

## Referanser


## Eksterne lenker
* Tidlige (1974) mikrokontrollere i Computer History Museum
Sørøst-England

**Sørøst-England** (engelsk ***South East England***) er en administrativ region i England.

Den består av ni grevskaper og fem enhetlige myndigheter:

## Grevskaper

*Berkshire
*Buckinghamshire
*East Sussex
*Hampshire
*Isle of Wight
*Kent
*Oxfordshire
*Surrey
*West Sussex

## Enhetlige myndigheter

*Brighton and Hove (tidligere en del av East Sussex)
*Medway (tidligere en del av Kent)
*Milton Keynes (tidligere en del av Buckinghamshire)
*Portsmouth (tidligere en del av Hampshire)
*Southampton (tidligere en del av Hampshire)

## Andre betydninger

Navnet kan også brukes om kun de fire grevskapene som ligger lengst sørøst i England: Kent, East Sussex, West Sussex og Surrey.
FRIdemokratene

:*For Fridemokratene i Tyskland, se [[Freie Demokratische Partei]]*.
**FRIdemokratene** er en norsk partipolitisk uavhengig organisasjon med liberalisme som ideologi.  Organisasjonen ble opprettet 19. juni 1994 i etterkant av Fremskrittspartiets landsmøte på Bolkesjø, populært kalt «Dolkesjø», der den liberalistiske fløyen ble tilsidesatt. Resten av den stortingsperioden utgjorde fire av Frps opprinnelige ti stortingsrepresentanter en egen, uavhengig gruppe. Organisasjonen feiret tiårsjubileum i 2004, hvor «FRIhetsprisen» ble tildelt Jan Arild Snoen.

FRIdemokratene er ikke et parti, men har stilt lister ved lokalvalg. FRIdemokratene har en studentorganisasjon ved navn FRIstud. Denne er aktiv ved Universitetet i Oslo.

Fridemokratene oppfatter seg å være i opposisjon til enhver statsautoritær holdning, såvel til «høyre» som til «venstre» i det politiske spektrum.

Fridemokratene anser etter eget utsagn følgende rettigheter for å være ukrenkelige og fundamentale for opprettholdelsen av et fritt og menneskeverdig samfunn:

*liv, frihet og rettmessig tilegnet eiendom
*frihet til å utveksle tanker, varer og tjenester på enhver måte i det frie marked.
*å danne frivillige sammenslutninger for å tilfredsstille individuelle menneskelige behov for vennskap, trygghet, velferd og kultur.
*alene eller gjennom disse sammenslutningene å etterstrebe ethvert livsmål og sett av verdier og å fremme disse gjennom fredelig overbevisning.

Nettavisen ''Liberaleren'' utgis av FRIdemokratene.

Stortingsrepresentantene som gjekk over til FRIdemokraten var følgende Roy N. Wetterstad, Oscar D. Hillgaar, Ellen Christine Christiansen samt vararepresentanten Geir Thoresen.

Kristian Norheim har tidligere vært medlem av FRIdemokratene og representerte Fremskrittspartiet på Stortinget fra 2013 til 2015.

## Ledere for Fridemokratene
*1994&ndash;1995 Ellen Christine Christiansen
*1995&ndash;1997 Jon Henrik Gilhuus
*1997&ndash;1998 Heidi Nordby Lunde
*1998&ndash;1999 Bent Johan Mosfjell
*1999&ndash;2000 Kristian Norheim
*2000&ndash;2003 Hans Jørgen Lysglimt Johansen
*2003&ndash;2006 Sverre Berg

## Fridemokratenes pris FRIhetsprisen er tildelt
*1999 Egil Bakke
*2001 Ole-Jacob Hoff
*2004 Jan Arild Snoen

## Referanser


## Eksterne lenker
* 
*  Liberaleren – nyhetsavis drevet av Fridemokratene
*  Bauta Bøker – bokhandel drevet av Fridemokratene 
*  Her og nå - FRIDEMOKRATENE HOLDER LANDSMØTE